Hêzanê Xelisnayîşê Efrînî (HRE) da zanayene  ke înan herêma Babî de vera artêşa tirke ya îşxalkere û cerganê aye çalakîyêke kerde.
Beyanatî de nê çîyî ameyî parekerdene:
"2ê kanûne de dormeyê dewa Eblî ya Babî de hêzanê ma da çeper û qerargehanê artêşa tirke ya îşxalkere û cerganê aye ro. Na çalakîye de 5 îşxalkerî ameyî kiştene û hûmara îşxalkeranê birîndaran zî nêameye tesbîtkerdene.
Artêşa tirke ya îşxalkere û cerganê aye çalakîyanê hêzanê ma ra dima dewanê Til Cîcan, Semûqa û Til Medîqî yê Şehba ser o bombayî varnayî."
